ΓΡΑΠΤΗ ΕΡΩΤΗΣΗ E-0525/03

υποβολή: Ilda Figueiredo (GUE/NGL) προς την Επιτροπή

(24 Φεβρουαρίου 2003)

Θέμα: Κλείσιμο του εργοστασίου της BAWO στην Πορτογαλία

Άλλη μία γερμανική πολυεθνική, η BAWO Confeces, Lda., προετοιμάζεται για το ενδεχόμενο κλείσιμο των εγκαταστάσεών της στην Estarreja της Πορτογαλίας.

Οι περίπου 80 εργαζόμενες που βρίσκονταν σε άδεια αναγκάστηκαν να την διακόψουν προκειμένου να αποτρέψουν το κλείσιμο του εργοστασίου, προχωρώντας στην απόσυρση των μηχανών, του μοναδικού περιουσιακού στοιχείου που διαθέτει η επιχείρηση, δεδομένου ότι οι εγκαταστάσεις είναι μισθωμένες. Επομένως, ζητείται από την Επιτροπή να παράσχει τις εξής πληροφορίες:

1. Μήπως η πολυεθνική BAWO εισέπραξε οιασδήποτε μορφής κοινοτικές ενισχύσεις στην Πορτογαλία ή σε άλλες χώρες της Ευρωπαϊκής Ένωσης· Αν ναι, ποια είναι τα αντίστοιχα ποσά καιπό ποίους όρους τις εισέπραξε·

2. Λαμβάνονταςπόψη την κοινωνική ευθύνη των επιχειρήσεων, ποιες ενέργειες θα μπορούσε να προωθήσει η Επιτροπή για την προάσπιση των δικαιωμάτων αυτών των γυναικών εργαζομένων·

Απάντηση της κ. Διαμαντοπούλου εξ ονόματος της Επιτροπής

(4 Απριλίου 2003)

1. Η Επιτροπή πληροφορεί την αξιότιμη βουλευτή ότι, σύμφωνα με τις πληροφορίες που παρουσίασαν οι πορτογαλικές αρχές, η εν λόγω επιχείρηση δεν έλαβε κοινοτικές ενισχύσεις, ούτε στο πλαίσιο του Ευρωπαϊκού Κοινωνικού Ταμείου (ΕΚΤ) ούτε στο πλαίσιο του Ευρωπαϊκού Ταμείου Περιφερειακής Ανάπτυξης (ΕΤΠΑ).

2. Η Επιτροπή επιθυμεί ναπενθυμίσει ότι διάφορες οδηγίες ορίζουν την ενημέρωση και τη διαβούλευση των αντιπροσώπων των εργαζομένων(1). Ειδικότερα η οδηγία 98/59/ΕΚ(2) σχετικά με τις ομαδικές απολύσεις ορίζει την ενημέρωση και τη διαβούλευση των αντιπροσώπων των εργαζομένων σε περιπτώσεις όπου ο εργοδότης προτίθεται να προβεί σε τέτοιες απολύσεις. Αυτές οι διαβουλεύσεις πρέπει να διενεργούνται εγκαίρως με σκοπό την επίτευξη συμφωνίας και να αφορούν τουλάχιστον τις δυνατότητες αποφυγής ή μείωσης των ομαδικών απολύσεων, καθώς και τις δυνατότητες άμβλυνσης των συνεπειών, δια της προσφυγής σε συνοδευτικά κοινωνικά μέτρα που έχουν ως στόχο μεταξύ άλλων τη βοήθεια για την επαναπασχόληση ή τον αναπροσανατολισμό των απολυόμενων εργαζομένων.

Επιπλέον η Επιτροπή κάλεσε τους ευρωπαίους κοινωνικούς εταίρους να συμμετάσχουν σε διάλογο σχετικά με την πρόβλεψη και τη διαχείριση των αλλαγών με σκοπό την εφαρμογή μιας δυναμικής προσέγγισης των κοινωνικών πτυχών της αναδιάρθρωσης των επιχειρήσεων. Οι κοινωνικοί εταίροι δέκτηκαν να ενσωματώσουν αυτό το ζήτημα στο πολυετές πρόγραμμα εργασίας τους που πρόσφατα ενέκριναν.

(1) Οδηγία 94/45/ΕΚ του Συμβουλίου της 22ας Σεπτεμβρίου 1994 για τη θέσπιση μιας ευρωπαϊκής επιτροπής επιχείρησης ή μιας διαδικασίας σε επιχειρήσεις και ομίλους επιχειρήσεων κοινοτικής κλίμακας με σκοπό να ενημερώνονται οι εργαζόμενοι και να ζητείται η γνώμη τους, ΕΕ L 254 της 30.9.1994· Οδηγία 2002/14/ΕΚ του Ευρωπαϊκού Κοινοβουλίου και του Συμβουλίου, της 11ης Μαρτίου 2002, περί θεσπίσεως γενικού πλαισίου ενημερώσεως και διαβουλεύσεως των εργαζομένων στην Ευρωπαϊκή Κοινότητα, ΕΕ L 80 της 23.3.2002. Η τελευταία οδηγία πρέπει να μεταφερθεί μέχρι τις 23 Μαρτίου 2003.

(2) Οδηγία 98/59/ΕΚ της 20ής Ιουλίου 1998 για προσέγγιση των νομοθεσιών των κρατών μελών που αφορούν τις ομαδικές απολύσεις, ΕΕ L 225 της 12.8.1998.